PRAHA 16. apríla (SITA, ČIA) - Česká energetická skupina ČEZ podala od začiatku tohto roka štyri súdne žaloby na bulharského regulátora - Štátnu komisiu pre energetickú a vodnú reguláciu (DKEVR). Zároveň podala sťažnosti na arbitrážny súd a bulharský protimonopolný úrad na štátom vlastnenú prenosovú sústavu NEK. Spoločnosť ČEZ o tom informovala na tlačovej konferencie v stredu.
ČEZ ma výhrady predovšetkým k tomu, že musí časť výkonu tepelnej elektrárne Varna držať ako takzvanú studenú rezervu. Spoločnosť NEK navyše požaduje, aby ČEZ vyrábala v rezervných blokoch elektrinu za regulovanú cenu, ktorú potom predá v zahraničí za trhovú cenu. V prvom prípade ČEZ žaluje NEK na arbitrážnom súde, v druhom na antimonopolnom úrade.
Rozhodnutie DKEVR neumožňuje odvolanie a preto česká spoločnosť podala žaloby na súd. Žaloby sa vzťahujú na nízke kvóty pre prístup spoločností ČEZ Elektro Bulgaria a ČEZ Razpredelenie Bulgaria na regulovaný trh s elektrinou, na vysoké kvóty pre dodávky elektriny za regulovanú cenu pre elektráreň TEC Varna a na nízku cenu za disponibilitu studenej rezervy vo Varne.